**Gázláng Nyugdíjas Egyesület bemutatása**

Egyesületünket 2002-ben a TIGÁZ Zrt nyugdíjasai alapították 20 fővel. Jelenlegi aktív létszámunk 157 fő, mely természetesen állandóan változik.

Elsősorban TIGÁZ nyugdíjasai adták a tagság létszámát, később már a hozzátartozók és néhány nem TIGÁZ-os tagjaink is vannak.

Működési területünk: Debrecen, Hajdúszoboszló, Gödöllő és Szolnok.

Egyesület célja: egészségmegőrzés, betegségmegelőzés, kulturális tevékenység, kulturális örökség megóvása, környezetvédelem

Legnagyobb létszámmal a Hajdúszoboszlói Klub rendelkezik (jelenleg 84 fő).

Klubunk minden hónapban összejövünk, klubgyűlés tartunk, melyen az aktuális témák, és következő hónap eseményeit beszéljük meg.

Alapszabályunk szerint folyamatosan figyelemmel kísérjük a nyugdíjasokat érintő törvényi-, rendeleti változásokat, amelyekről rendszeres tájékoztatást tartottunk és tartunk.

Fontosnak tartjuk a kultúra ápolását, szellemi frissességünk megőrzését, ismereteink bővítését, ezért különböző tanfolyamokon veszünk részt.

Rendszeresen járunk színházba, (több tagunk rendelkezik színházi bérlettel) múzeumba, kiállításra.

Évente több napos ismeretterjesztő kiránduláson szervezünk. Az ismeretterjesztő kiránduláson felül több éve részt veszünk a Hontravel Kft által szervezett Hetvenkedő-Hatvanasak Országos Nyugdíjas találkozón.

Minden év tavaszán a Hungarospa Gyógyfürdő strand nyitás előtti munkálatainál nyújtunk segítséget.

Több éve az országos TE SZEDD mozgalomba is részt veszünk, melyet a Debreceni Klubbal közösen végzünk.